Θέμα: Modern Greek Language (Secondary School)
Ερώτηση: Το ελληνικό χωριό των καλλιτεχνών είναι βγαλμένο απ' τα παραμύθια. Πώς θα σας φαινόταν, αν σας λέγαμε ότι υπάρχει ένα χωριό που έχει γίνει… το στέκι των ανθρώπων του πνεύματος και της τέχνης; Είναι το μοναδικό Μεταξοχώρι, το οποίο απέχει από την Αθήνα περίπου 360 χιλιόμετρα και θεωρείται ιδανικός προορισμός. Βρίσκεται σε κοντινή απόσταση τόσο από την πόλη της Λάρισας, όσο και από την κωμόπολη της Αγιάς. Στο Μεταξοχώρι θα βρείτε ησυχία, αλλά θα κάνετε και τις βουτιές σας το καλοκαίρι, καθώς βρίσκεται 15 περίπου λεπτά μακριά από τη θάλασσα. Παλιά, στο Μεταξοχώρι συναντούσε κανείς τους καλύτερους παραγωγούς μεταξιού στην Ελλάδα. Οι Μεταξοχωρίτες έκαναν πολύ αυστηρή διαλογή αυγών και επέλεγαν πάντα τα καλύτερα. Γι' αυτό, η ποιότητα του προϊόντος τους ήταν πολύ υψηλή και θεωρούνταν τότε απ' τις κορυφαίες στον κόσμο. Το χωριό ξαναγεννήθηκε στις αρχές του 2000, όταν ο Θεόδωρος Σουλιώτης εγκαταστάθηκε στην περιοχή, αγόρασε και αναστήλωσε ένα κτήριο του 1850 και έφτιαξε έναν ξενώνα, που είναι και σήμερα το καμάρι του χωριού. Η αρχή είχε γίνει. Ακολούθησε η αναστήλωση και άλλων πέτρινων σπιτιών, τα οποία με τον καιρό έγιναν η εξοχική κατοικία γνωστών καλλιτεχνών και διανοούμενων, που βρήκαν στο Μεταξοχώρι τον επίγειο παράδεισό τους: έναν τόπο με ομορφιές, όπου ο χρόνος έχει σταματήσει σε μια άλλη εποχή! Εδώ, μπορείτε να απολαύσετε τη φύση και να επισκεφθείτε μνημεία, όπως το παλιό υδραγωγείο, τον Ναό του Προφήτη Ηλία, που χτίστηκε τον 17ο αιώνα, και τον ανοιγμένο βράχο με το μεγάλο δέντρο στη μέση. Πάντως, είναι βέβαιο ότι στα πετρόχτιστα δρομάκια του χωριού κι εσείς θα ανακαλύψετε τη δική σας γωνιά! Διασκευή από ταξιδιωτικό άρθρο σε ηλεκτρονική εφημερίδα για τις ανάγκες των εξετάσεων, 1/1/2021 https://www.ethnos.gr/travel/139781_o-paradeisos-ton-dianooymenon-elliniko-horio-ton-kallitehnon-einai-bgalmeno-ap-ta Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Το χωριό βρίσκεται μακριά από τη θάλασσα.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1